ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
புகையிலைப் பொருட்கள் கொண்ட பாக்கெட்டுகளில் புதிய சுகாதார எச்சரிக்கை குறியீடுகள்
சிகரெட்டுகள் மற்றும் பிற புகையிலைப் பொருட்கள்  விதிகள் 2008-ல் திருத்தம் செய்யப்பட்டதன் மூலம் மத்திய அரசின் சுகாதாரம் மற்றும் குடும்ப நல அமைச்சகம் அனைத்துப் புகையிலைப் பொருட்கள் கொண்ட பாக்கெட்டுகளில் புதிய சுகாதார எச்சரிக்கை குறியீடுகளை செய்துள்ளது. 2018 ஏப்ரல் 3 தேதியிட்ட ஜி.எஸ்.ஆர்.331  “சிகரெட்டுகள் மற்றும் பிற புகையிலைப் பொருட்கள்  2-ம் திருத்த விதிகள் 2018”-ல் 2018 ஏப்ரல் 3 தேதியிட்ட ஜி.எஸ்.ஆர்.331  வாயிலாக திருத்தங்கள் மேற்கொள்ளப்பட்டுள்ளன. திருத்தப்பட்ட விதிகள் 2018 செப்டம்பர் முதல் தேதியிலிருந்து அமலுக்கு வரும்.
புதிய சுகாதார எச்சரிக்கை குறியீடுகள் கீழ் வருமாறு இருக்கும்.
ஏ. படம்-1. புதிய விதிகள் அமலாக்கத்திற்குவரும் தேதியிலிருந்து 12 மாத காலத்திற்கு செல்லத்தக்கதாகும்.
படம்-1
பி. படம்-2. படம் ஒன்றின் சுகாதார எச்சரிக்கை குறியீடுகள் அமலுக்கு வந்த தேதியிலிருந்து 12 மாதங்கள் முடிந்த பின் இதன் அமலாக்கம் நடைமுறைக்கு வரும்.
படம்-2
புதிய சுகாதார எச்சரிக்கை குறியீடுகளில் மிகவும் முக்கியமான அம்சங்களில் ஒன்று புகையிலைப் பழக்கத்திலிருந்து வெளியேறுவதற்கான தொலைபேசி எண் ‘QUIT TODAY CALL 1800-11-2356’ குறிக்கப்பட்டிருப்பதாகும். புகையிலைப் பொருட்களை பயன்படுத்துவோரிடம் விழிப்புணர்வை உருவாக்கவும், பழக்கத்தில் மாற்றம் ஏற்படுத்த ஆலோசனை பெறும் இடத்தை தெரிவிக்கவும் இது பயன்படும். புகையிலை மீதான விருப்பத்தை முடிவுக்கு கொண்டு வரும் எண்ணத்தை அதிகரிப்பதற்கும் இது வழிவகுக்கக் கூடும். மேலும் இதே எச்சரிக்கைப் படங்கள் புகை வெளியாகும் மற்றும் புகை வெளியாகாத புகையிலைப் பொருட்களுக்கும் பயன்படுத்தப்படும்.
புகையிலைப் பழக்கத்திலிருந்து வெளியேறுவதற்கான ஆலோசனையையும், அணுகுமுறைகளையும் பெறுவதற்கு கட்டணமில்லா தொலைபேசி [1800-11-2356] சேவை வழங்கப்படுகிறது. 15 வயது மற்றும் அதற்கு அதிகமான வயதுள்ளவர்களிடம் அண்மையில் நடத்தப்பட்ட உலகளாவிய ஆய்வில் [GATS-2,2016-17] ஆய்வில், சிகரெட், பீடி, புகை வெளிவராத புகையிலை பாக்கெட்டுகளில் எச்சரிக்கை லேபிள்கள் ஒட்டியதன் காரணமாக தற்போது சிகரெட் புகைப்போரில் 61.9 சதவீதத்தினரும் பீடி புகைப்போரில் 53.8 சதவீதத்தினரும் புகை வெளியேறாத புகையிலை பயன்படுத்துவோரில் 46.2 சதவீதத்தினரும் புகைப் பிடிக்கும் பழக்கத்திலிருந்து வெளியேறும் எண்ணத்தில் இருப்பதாக தெரிய வந்துள்ளது.
எச்சரிக்கை குறியீடுகளின் அச்சிட்ட தகவலுடன் அறிவிக்கையும், அமைச்சகத்தின் இணையதளத்தில்-www.mohfw.gov.in-கிடைக்கும். அச்சிடப்பட்ட புதிய எச்சரிக்கை குறியீடுகள் விரைவில் அனைத்து மாநில மொழிகளிலும் அமைச்சகத்தின் இணையதளத்தில் கிடைக்கும். மேற்குறிப்பிட்ட விவரப்படி புதிய சுகாதார எச்சரிக்கை குறியீடுகள் 2018 செப்டம்பர் முதல் தேதியிலிருந்து அமலுக்கு வருவதற்குமுன் சிகரெட்டுகள் மற்றும் இதர புகையிலைப் பொருட்கள்  விதிகள் 2008-ன் திருத்தம் மற்றும் 2018 மார்ச் 26 தேதியிட்ட ஜி.எஸ்.ஆர். 283 -ன் படியும் தற்போது புகையிலைப் பொருட்களின் பாக்கெட்டுகள் மீதுள்ள எச்சரிக்கை குறியீடுகள் 2018 ஆகஸ்ட் 31 வரை நீடிக்கும்
(Visitor Counter : 179
பிரதமர் அலுவலகம்
இந்தியா – மத்திய ஆசியா மெய்நிகர் உச்சி மாநாடு
2022 ஜனவரி 27-ந் தேதி மெய்நிகர் வடிவில் நடைபெற்ற முதலாவது இந்தியா-மத்திய ஆசியா உச்சி மாநாட்டில் பிரதமர் திரு.நரேந்திர மோடி தொடங்கி வைத்தார். இந்த மாநாட்டில் கஜகஸ்தான், கிர்கிஸ்தான், தஜிகிஸ்தான், துர்க்மினிஸ்தான், உஸ்பெகிஸ்தான் ஆகிய நாடுகளின் அதிபர்கள் கலந்து கொண்டனர். இந்தியாவுக்கும், மத்திய ஆசியா நாடுகளுக்கும் இடையிலான ராஜீய உறவுகள் தொடங்கி 30 ஆண்டுகள் ஆன நிலையில் இந்த மாநாடு நடைபெறுகிறது.
இந்தியா-மத்திய ஆசியா உறவுகளை புதிய உச்சத்திற்கு கொண்டு செல்வதற்கான அடுத்தகட்ட நடவடிக்கைகள் குறித்து இந்த உச்சி மாநாட்டின் போது பிரதமர் மோடி மற்றும் மத்திய ஆசிய தலைவர்கள் விவாதித்தனர். வரலாற்றுச் சிறப்புமிக்க முடிவாக தலைவர்கள் அனைவரும் ஒவ்வொரு இரண்டு ஆண்டுக்கு ஒருமுறை உச்சி மாநாட்டின் நடவடிக்கைகள் குறித்து முடிவு செய்ய இசைவு தெரிவித்தனர். வெளியுறவு அமைச்சர்கள், வர்த்தக அமைச்சர்கள், கலாச்சாரத் துறை அமைச்சர்கள் மற்றும் செயலர்கள் மட்டத்தில் அடிக்கடி கூட்டங்களை நடத்தி உச்சி மாநாட்டுக்கான களப்பணிகளை தயார் செய்ய அவர்கள் ஒப்புதல் அளித்தனர். புதிய நடைமுறையை அமல்படுத்த இந்தியா-மத்திய ஆசிய செயலகம் புதுதில்லியில் அமைக்கப்படும்.
வர்த்தகம், தொடர்பு, ஒத்துழைப்பு மேம்பாடு, பாதுகாப்பு உள்ளிட்ட பல்வேறு விஷயங்கள் குறித்து தலைவர்கள் விவாதித்தனர். பொது சொற்களுக்கான இந்தியா-மத்திய ஆசியா அகராதியை உருவாக்குவது பயங்கரவாத நடவடிக்கைகளுக்கு எதிரான கூட்டுக்குழு அமைப்பது, ஆண்டுதோறும் மத்திய ஆசிய நாடுகளிலிருந்து இந்தியாவுக்கு 100 உறுப்பினர் இளைஞர் பிரதிநிதிகளை அனுப்புவது, மத்திய ஆசிய ராஜீய உறவுகளுக்கான சிறப்பு வகுப்புகளை நடத்துவது குறித்தும் இந்த கூட்டத்தில் முடிவெடுக்கப்பட்டது.
ஆப்கானிஸ்தான் நிலவரம் குறித்து தலைவர்கள் விவாதித்தனர். ஆப்கானிஸ்தான் மக்களுக்கு மனிதநேய உதவிகள் தொடர்ந்து வழங்கப்படும் என்ற இந்தியாவின் நடவடிக்கையை பிரதமர் தெரிவித்தார். உச்சி மாநாட்டின் முடிவில் விரிவான கூட்டுப் பிரகடனம் வெளியிடப்பட்டது.
பாதுகாப்பு அமைச்சகம்
இந்தியா, பங்களாதேஷ் ராணுவங்கள் கூட்டுப் பயிற்சியைத் தொடங்கின
மேகாலயா மாநிலம் உம்ரோயில் இந்தியா- பங்களாதேஷ் இடையே 11-ம் ஆண்டு கூட்டு ராணுவப் பயிற்சியான சம்ப்ரிதி 2023 அக்டோபர் 03-ம் தேதி தொடங்கியது. சுழற்சி அடிப்படையில் இரண்டு நாடுகளும் ஏற்பாடு செய்யும் இந்தப் பயிற்சி, அடிப்படையில் வலுவான இருதரப்பு பாதுகாப்பு ஒத்துழைப்பு முயற்சிகளை குறிக்கிறது. 2009 ஆம் ஆண்டில் அசாமின் ஜோர்ஹாட்டில் தொடங்கப்பட்ட இந்த பயிற்சி 2022 –ம் ஆண்டு வரை பத்து வெற்றிகரமான பயிற்சிகளை மேற்கொண்டுள்ளது.
14 நாட்கள் திட்டமிடப்பட்டுள்ள சம்ப்ரிதி- XI, இரு தரப்பிலிருந்தும் சுமார் 350 வீரர்களை ஈடுபடுத்தும். இந்தப் பயிற்சி இரு ராணுவங்களுக்கும் இடையிலான பரஸ்பர செயல்பாட்டை மேம்படுத்துதல், பயிற்சி உத்திகளை பகிர்தல் மற்றும் சிறந்த நடைமுறைகளை ஊக்குவித்தல் ஆகியவற்றின் முக்கியத்துவத்தை சுட்டிக் காட்டுகிறது.
52 பங்களாதேஷ் தரைப்படை பிரிகேட் பிரிவின் கமாண்டர் பிரிகேடியர் ஜெனரல் முகமது மஃபிசுல் இஸ்லாம் ரஷீத் தலைமையில் 170 வீரர்கள் பங்களாதேஷ் குழுவில் இடம் பெற்று உள்ளனர். இந்தியப் படைப் பிரிவில் முக்கியமாக ராஜ்புத் ரெஜிமெண்ட் பட்டாலியனைச் சேர்ந்த வீரர்கள் உள்ளனர். மலைப் படைப்பிரிவு கமாண்டர் பிரிகேடியர் எஸ்.கே.ஆனந்த் இந்தியப் படையை வழிநடத்துகிறார். இந்தப் பயிற்சியில் பீரங்கிகள், பொறியாளர்கள் மற்றும் இரு தரப்பிலிருந்தும் சேவைகள் போன்ற பல்வேறு பிரிவுகளைச் சேர்ந்த வீரர்களும் பங்கேற்கின்றனர்.
ஒவ்வொரு பிரிவிலிருந்தும் 20 அதிகாரிகள் கட்டளைப் பயிற்சியில் பங்கேற்பார்கள். இதைத் தொடர்ந்து களப்பயிற்சி நடைபெறும். பணயக்கைதிகளை மீட்பது, கூட்டத்தைக் கட்டுப்படுத்தும் நடவடிக்கைகள் மற்றும் பயங்கரவாத எதிர்ப்பு நடவடிக்கைகளில் ஹெலிகாப்டர்களைப் பயன்படுத்துவது போன்ற பயங்கரவாத எதிர்ப்பு நடவடிக்கைகளுக்கான தொடர்ச்சியான கூட்டு உத்திச்சார்ந்த பயிற்சிகளை களப்பயிற்சி உள்ளடக்கும். அசாம் மாநிலம் தர்ரங்காவில் உள்ள துப்பாக்கிச் சுடும் பயிற்சி மையத்தில் 2023 அக்டோபர் 14, 15 ஆகிய தேதிகளில் நிறைவு பயிற்சி ஒத்திகை நடைபெற உள்ளது.
சட்டம் மற்றும் நீதித்துறை அமைச்சகம்
கர்நாடக உயர்நீதி மன்றத்திற்கு கூடுதல் நீதிபதிகளை நியமித்தார் குடியரசுத் தலைவர்
இந்திய அரசியலமைப்புச் சட்டத்தின் 224-ஆவது பிரிவின் ஒன்றாம் உட்பிரிவு தமக்கு அளித்துள்ள அதிகாரத்தைப் பயன்படுத்தி கர்நாடக உயர் நீதிமன்றத்தின் கூடுதல் நீதிபதிகளாக திரு ராஜேந்திர பதாமிகர் மற்றும் திருமிகு சுஸ்ரீ கசி ஜெயாபுனிஸா மொகியுதீன் ஆகியோரை குடியரசுத்தலைவர் நியமித்துள்ளார். இவர்கள் இருவரும் தாங்கள் பதவியேற்கும் நாளிலிருந்து இரண்டு ஆண்டுகளுக்கு கூடுதல் நீதிபதிகளாகப் பொறுப்பு வகிப்பார்கள். இது தொடர்பான அறிவிப்பை மத்திய சட்டம் மற்றும் நீதி அமைச்சகத்தின் நீதித்துறை 2021 மார்ச் 22 அன்று வெளியிட்டது.
கடந்த 1993-ஆம் ஆண்டு நீதித்துறையில் சேர்ந்த திரு ராஜேந்திர பதாமிகர், 26 ஆண்டுகளில் சிவில், மாவட்ட மற்றும் செஷன்ஸ் நீதிபதியாக பதவி வகித்துள்ளார். தற்போது பெங்களூரு கர்நாடக உயர் நீதிமன்றத்தின் தலைமைப் பதிவாளராக அவர் பணியாற்றி வருகிறார்.
திருமிகு சுஸ்ரீ கசி ஜெயாபுனிஸா மொகியுதீன் கடந்த 1993-ஆம் ஆண்டு நீதித்துறையில் இணைந்து, சிவில், முதன்மை மாவட்ட மற்றும் செஷன்ஸ் நீதிபதியாக 26 ஆண்டுகள் பதவி வகித்துள்ளார். தற்போது பெங்களூரு கர்நாடக உயர் நீதிமன்றத்தின் லஞ்ச ஒழிப்புப் பதிவாளராக அவர் பணியாற்றி வருகிறார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1707199
-----
(Visitor Counter : 120
பிரதமர் அலுவலகம்
நாட்டில் கொவிட்-19 சம்பந்தமான நிலை குறித்து பிரதமர் தலைமையில் உயர்மட்ட ஆய்வு கூட்டம்
மருத்துவ உள்கட்டமைப்பின் இருப்பை பிரதமர் ஆய்வு செய்தார்
மூன்று அதிகாரமளிக்கப்பட்ட குழுக்கள், பிரதமரிடம் நிலைமையை எடுத்துரைத்தன
மருத்துவ உள்கட்டமைப்பை விரைவில் மேம்படுத்துமாறு அதிகாரிகளுக்கு பிரதமர் உத்தரவு
நாட்டில் கொவிட்- 19 சம்மந்தமான நிலை குறித்து உயர் அதிகாரிகளுடன் பிரதமர் திரு நரேந்திர மோடி தலைமையில் ஆய்வுக் கூட்டம் நடைபெற்றது. பிராணவாயுவின் இருப்பு, மருந்துகள், மருத்துவ உள்கட்டமைப்பு போன்றவற்றின் நிலை குறித்து அப்போது அவர் கேட்டறிந்தார்.
நாட்டில் பிராணவாயுவின் கையிருப்பு மற்றும் விநியோகத்தை விரைவுபடுத்த மேற்கொள்ளப்பட்டு வரும் நடவடிக்கைகள் குறித்து பிராணவாயுவின் விநியோகத்தை அதிகரிக்கும் பணியில் ஈடுபட்டுள்ள அதிகாரமளிக்கப்பட்ட குழுக்கள் பிரதமருக்கு விளக்கம் அளித்தன. மாநிலங்களுக்கு பிராணவாயுவின் ஒதுக்கீடு அதிகரிக்கப்பட்டிருப்பது குறித்தும் அவர்கள் பிரதமரிடம் தெரிவித்தனர். கடந்த 2020-ஆம் ஆண்டு ஆகஸ்ட் மாதம் நாளொன்றுக்கு 5700 மெட்ரிக் டன்னாக இருந்த திரவ மருத்துவ பிராணவாயுவின் உற்பத்தி, தற்போது  8922 மெட்ரிக் டன்னாக உயர்த்தப்பட்டிருப்பதாகவும் கூட்டத்தில் விவாதிக்கப்பட்டது. 2021 ஏப்ரல் மாத இறுதிக்குள் திரவ மருத்துவ பிராணவாயுவின் உள்நாட்டு உற்பத்தி நாளொன்றுக்கு 9250 மெட்ரிக் டன்னுக்கும் மேலாக அதிகரிக்கும் என்று எதிர்பார்க்கப்படுகிறது.
மாநில அரசுகளுடன் இணைந்து பணியாற்றி அழுத்த விசை உறிஞ்சுதல் தொழில்நுட்பத்தில் செயல்படும்  பிராணவாயு ஆலைகளை விரைவில் தொடங்குமாறு அதிகாரிகளுக்கு பிரதமர் உத்தரவிட்டார். பிஎஸ்ஏ பிராணவாயு ஆலைகளை நிறுவுவதில் தாங்கள் மாநிலங்களை ஊக்கப்படுத்தி வருவதாக அதிகாரிகள் பிரதமரிடம் தெரிவித்தனர்.
ஆக்சிஜன் எக்ஸ்பிரஸ் ரயில்களின் சேவை குறித்தும், பிராணவாயு டேங்கர்களை உள்நாடு மற்றும் வெளிநாடுகளிலிருந்து கொண்டுவரும் இந்திய விமானப்படையின் நடவடிக்கைகள் குறித்தும் பிரதமருக்கு எடுத்துரைக்கப்பட்டது.
படுக்கைகள் மற்றும் அவசர சிகிச்சை பிரிவுகளின் இருப்பை அதிகரிப்பதற்காக மேற்கொள்ளப்பட்டு வரும் நடவடிக்கைகள் தொடர்பாக மருத்துவ உள்கட்டமைப்பு மற்றும் கொவிட் மேலாண்மையில் பணிபுரியும் அதிகாரமளிக்கப்பட்ட குழு பிரதமருக்கு விளக்கியது. தொற்று பரவலை கட்டுப்படுத்துவதற்காக மேற்கொள்ளப்பட்டு வரும் முயற்சிகள் குறித்தும் அவர்கள் பிரதமரிடம் தெரிவித்தனர். கொவிட் மேலாண்மை தொடர்பாக குறிப்பிடப்பட்டுள்ள வழிமுறைகள் மற்றும் உத்திகளை மாநிலங்களில் உள்ள சம்பந்தப்பட்ட முகமைகள் முறையாக அமல்படுத்த வேண்டியதன் அவசியத்தை பிரதமர் வலியுறுத்தினார்.
பொதுமக்களிடையே கொவிட் சம்பந்தமான வழிமுறைகள் பற்றிய விழிப்புணர்வை மேம்படுத்துவதற்காக எடுக்கப்பட்டு வரும் நடவடிக்கைகளை தகவல் தொடர்புக்கான அதிகாரமளிக்கப்பட்ட குழு பிரதமருக்கு எடுத்துரைத்தது.
மத்திய அமைச்சரவை செயலாளர், உள்துறை செயலாளர், சாலை போக்குவரத்து மற்றும் நெடுஞ்சாலை செயலாளர், தகவல் மற்றும் ஒலிபரப்பு செயலாளர், மருந்தகங்களின் செயலாளர், நிதி ஆயோக் உறுப்பினர், இந்திய மருத்துவ ஆராய்ச்சி மன்றத்தின் தலைமை இயக்குநர், உயிரி தொழில்நுட்ப செயலாளர் மற்றும் உயரதிகாரிகள் இந்தக் கூட்டத்தில் கலந்து கொண்டனர்.
நிதி அமைச்சகம்
13 முக்கியத் துறைகளில் உற்பத்தியுடன் தொடர்புடைய ஊக்குவிப்புத் திட்டங்களை செயல்படுத்த அடுத்த 5 ஆண்டுகளுக்கு ரூ.1.97 லட்சம் கோடி ஒதுக்கீடு
13 முக்கியத் துறைகளில் உற்பத்தியுடன் தொடர்புடைய ஊக்குவிப்புத் திட்டங்களை செயல்படுத்த அடுத்த 5 ஆண்டுகளுக்கு ரூ.1.97 லட்சம் கோடி ஒதுக்கீடு செய்யப்பட்டிருப்பதாக மத்திய நிதியமைச்சர் திருமதி. நிர்மலா சீதாராமன் கூறியுள்ளார்.
2021-22 ஆம் நிதியாண்டு முதல் அடுத்த 5 ஆண்டுகளில் முக்கிய துறைகளில் இளைஞர்களுக்கு வேலைவாய்ப்பு ஏற்படுத்தித் தரவும், உலகளவிலான சாம்பியன்களை உருவாக்கவும் அரசு உறுதிபூண்டுள்ளது.
இந்தியாவின் உற்பத்தி நிறுவனங்கள் ஒருங்கிணைந்த உலக விநியோக இணைப்பில் இணைந்து செயல்பட வேண்டியது அவசியம் எனவும், 5 டிரில்லியன் அமெரிக்க டாலர் அளவுக்கு நமது பொருளாதாரத்தை உயர்த்தவும், தேவையான தொழில்நுட்பங்கள் மற்றும் போட்டி மனப்பான்மையை ஊக்குவிக்கவும் நமது உற்பத்தி நிறுவனங்கள் தொடர்ந்து இரண்டு இலக்கில் தங்களது வளர்ச்சியை நிலைநாட்ட வேண்டும் என்று அமைச்சர் வலியுறுத்தினார்.
அதன்படி ஆத்ம நிர்பர் திட்டத்தின் கீழ் 13 முக்கிய துறைகளில் உலகத்தரத்திலான உற்பத்தியை மேம்படுத்த உற்பத்தியுடன் தொடர்புடைய ஊக்குவிப்புத் திட்டம் செயல்படுத்தப்பட்டிருப்பதாக அவர் தெரிவித்தார்.
அடுத்த 3 ஆண்டுகளில் 7 புதிய ஜவுளிப் பூங்காக்கள்:
உற்பத்தியுடன் தொடர்புடைய ஊக்குவிப்புத் திட்டத்திற்கு வலு சேர்க்கும் வகையில் உலகளவில் போட்டி மற்றும் பெரிய அளவிலான வேலைவாய்ப்பு, முதலீடுகளை ஈர்க்கும் வகையில், “மிகப் பெரிய முதலீட்டு ஜவுளிப் பூங்காக்கள்” அமைக்கப்படும் என அமைச்சர் தெரிவித்தார்.
இது உலகத்தரத்திலான கட்டமைப்பை மேம்படுத்துவதோடு ஏற்றுமதியில் உலகத்தரத்திலான சாம்பியன்களை உருவாக்கும் எனவும், அடுத்த 3 ஆண்டுகளில் 7 புதிய ஜவுளிப் பூங்காக்கள் அமைக்கப்படும் எனவும் அமைச்சர் திருமதி. நிர்மலா சீதாராமன் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693886
(Visitor Counter : 152
வணிகம் மற்றும் தொழில்துறை அமைச்சகம்
இந்தியாவின் வெளிநாட்டு வர்த்தகம்: மே 2020
ஏப்ரல்-மே 2020-21ஆம் ஆண்டுகளில் இந்தியாவின் ஒட்டுமொத்த ஏற்றுமதிகள்  61.57 பில்லியன் அமெரிக்க டாலராக இருக்கும் என்று மதிப்பிடப்பட்டுள்ளது, இது கடந்த ஆண்டின் இதே காலப்பகுதியை விட  33.66 சதவீத எதிர்மறை வளர்ச்சியை வெளிப்படுத்துகிறது. ஏப்ரல்-மே 2020-21இல் ஒட்டுமொத்த இறக்குமதி 57.19 பில்லியன் அமெரிக்க டாலராக இருக்கும் என்று மதிப்பிடப்பட்டுள்ளது, இது கடந்த ஆண்டின் இதே காலப்பகுதியை விட  48.31 சதவீத எதிர்மறை வளர்ச்சியைக் காட்டுகிறது.
வணிக வர்த்தகம்
ஏற்றுமதிகள் 
மே 2020இல் ஏற்றுமதி 19.05 பில்லியன் அமெரிக்க டாலராக இருந்தது, இது 2019 மே மாதத்தின் 29.99 பில்லியன் அமெரிக்க டாலர்களுடன் ஒப்பிடும்போது,  36.47 சதவீத எதிர்மறை வளர்ச்சியைக் காட்டுகிறது. ரூபாய் அடிப்படையில், ஏற்றுமதி 2020 மே மாதத்தில் 1,44,166.01 கோடி ரூபாய், இது 2019 மே மாதத்தில் 2,09,280.62 கோடி ரூபாய் உடன் ஒப்பிடும் போது,  31.11 சதவீத எதிர்மறை வளர்ச்சியைப் பதிவு செய்துள்ளது.
இறக்குமதி
மே 2020இல் இறக்குமதி 22.20 பில்லியன் அமெரிக்க டாலர் , இது 2019 மே மாதத்தில் 45.35 பில்லியன் அமெரிக்க டாலர்  இறக்குமதியுடன் ஒப்பிடும் போது, டாலர் அடிப்படையில் 51.05 சதவீதம் குறைவாகவும், ரூபாய் அடிப்படையில் 46.92 சதவீதம் குறைவாகவும் இருந்தது. ஏப்ரல்-மே 2020-21 காலகட்டத்திற்கான இறக்குமதியின் ஒட்டு மொத்த மதிப்பு 39.32 பில்லியன் அமெரிக்க டாலர் , இது ஏப்ரல்-மே 2019-20 காலகட்டத்தின் 86.75 பில்லியன் அமெரிக்க டாலர்களுடன்  ஒப்பிடும் போது டாலர் அடிப்படையில்  54.67 சதவீத எதிர்மறை வளர்ச்சியாகும் 50.57 சதவீதம் எதிர்மறை வளர்ச்சியாகும்).
சேவைகளில் வர்த்தகம்
ஏற்றுமதிகள் 
ஜூன் 15, 2020 தேதி வெளியிடப்பட்ட ரிசர்வ் வங்கியின் சமீபத்திய செய்திக் குறிப்பின் படி, ஏப்ரல் 2020இல் ஏற்றுமதி 16.45 பில்லியன் அமெரிக்க டாலர்கள்  இது ஏப்ரல் 2019 உடன் ஒப்பிடும் போது டாலர் அடிப்படையில்  8.92 சதவீத எதிர்மறையான வளர்ச்சியைப் பதிவு செய்துள்ளது. மே 2020க்கான சேவை ஏற்றுமதியின் மதிப்பு 15.70 பில்லியன் அமெரிக்க டாலர்களாக மதிப்பிடப்பட்டுள்ளது.
இறக்குமதி 
ஜூன் 15, 2020 தேதி வெளியிடப்பட்ட ரிசர்வ் வங்கியின் சமீபத்திய செய்திக் குறிப்பின்படி, ஏப்ரல் 2020 இல் இறக்குமதி 9.30 பில்லியன் அமெரிக்க டாலர்கள்  இது ஏப்ரல் 2019 உடன் ஒப்பிடும் போது டாலர் அடிப்படையில்  18.43 சதவீத எதிர்மறையான வளர்ச்சியைp பதிவு செய்துள்ளது. மே 2020க்கான சேவை இறக்குமதியின் மதிப்பு 8.57 பில்லியன் அமெரிக்க டாலர்கள்.
வர்த்தக இருப்பு
வணிகம்: மே 2020ஆம் ஆண்டில் வர்த்தகp பற்றாக்குறை 3.15 பில்லியன் அமெரிக்க டாலராக மதிப்பிடப்பட்டுள்ளது, இது மே 2016 இல் 15.36 பில்லியன் அமெரிக்க டாலர்களாக இருந்தது.
சேவைகள்: ஜூன் 15, 2020 தேதி ரிசர்வ் வங்கியின் செய்தி வெளியீட்டின் படி, ஏப்ரல் 2020க்கான சேவைகளில் வர்த்தக இருப்பு  7.15 பில்லியன் அமெரிக்க டாலராக மதிப்பிடப்பட்டுள்ளது.
ஒட்டு மொத்த வர்த்தக இருப்பு: வர்த்தக மற்றும் சேவைகளை ஒன்றாக எடுத்துக் கொண்டால், ஏப்ரல்-மே 2020-21 வரையிலான ஒட்டுமொத்த வர்த்தக உபரி 4.37 பில்லியன் அமெரிக்க டாலராக மதிப்பிடப்பட்டுள்ளது, இது ஏப்ரல்-மே 2019-20 க்கான பற்றாக்குறையுடன் ஒப்பிடும்போது 17.84 பில்லியன் அமெரிக்க டாலர்களாகும்.
பஞ்சாயத்து ராஜ் அமைச்சகம்
பஞ்சாயத்து அலுவலகங்கள் மின்னணுமயமாக்கல்
மாநிலப் பட்டியலில் உள்ள பஞ்சாயத்து அலுவலகங்களுக்கு கணினிகளை வழங்குவது மாநிலம் மற்றும் யூனியன் பிரதேசங்களின் பொறுப்பாகும். எனினும், தேசிய கிராம வளர்ச்சித் திட்டத்தின் கீழ் மத்திய அதிகாரமளித்தல் குழுவின் ஒப்புதலின்படி, மாநிலங்கள் மற்றும் யூனியன் பிரதேச அரசுகள் கேட்டுக்கொண்டதற்கு இணங்க குறிப்பிட்ட அளவு கணினிகளை பஞ்சாயத் ராஜ் அமைச்சகம் வழங்குகிறது. டிஜிட்டல் இந்தியா தொலைநோக்குப் பார்வையை அடையும் வகையில் தொலை தொடர்புத் துறை மூலம் பாரத் நெட் திட்டம் அமல்படுத்தப்பட்டு வருகிறது. இதன் மூலம் நாட்டில் உள்ள அனைத்து கிராம பஞ்சாயத்துகளிலும் அகண்ட அலைவரிசை இணைப்பு படிப்படியாக ஏற்படுத்தப்பட்டு வருகிறது.
டிஜிட்டல் இந்தியா திட்டத்தின் கீழ், மின்னணு பஞ்சாயத்து இயக்கத் திட்டத்தை அமைச்சகம் அமல்படுத்தி வருகிறது. பஞ்சாயத் ராஜ் அமைப்பின் பணிகளை மேலும் வெளிப்படையாகவும், பொறுப்புடையதாகவும், திறன்மிக்கதாகவும் செய்யும் நோக்கில் இது செயல்படுத்தப்பட்டு வருகிறது.
நடப்பு 2022-23ஆம் நிதியாண்டிற்கான மின்னணு கிராமிய பஞ்சாயத் ராஜ் வளர்ச்சி திட்டத்தில் இதுவரை 2.53 லட்சம் கிராம பஞ்சாயத்துகள் இணைக்கப்பட்டுள்ளன.
இத்தகவலை மாநிலங்களவையில் மத்திய பஞ்சாயத் ராஜ் இணை அமைச்சர் திரு கபில் மோரேஷ்வர் படேல் எழுத்துபூர்வமாக அளித்த பதிலில் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1847788
-----
(Visitor Counter : 106
குடியரசுத் தலைவர் செயலகம்
மகாராஷ்டிர மாநிலம் ரத்னகிரியில் உள்ள அம்படவே கிராமத்தில் உள்ள டாக்டர் பாபாசாகேப் அம்பேத்கர் நினைவிடத்தை குடியரசுத் தலைவர் பார்வையிட்டார்.
மகாராஷ்டிரா மாநிலத்தின் ரத்னகிரி மாவட்டத்தில் உள்ள அம்படவே கிராமத்திற்கு இன்று  சென்ற குடியரசுத் தலைவர் திரு ராம் நாத் கோவிந்த், டாக்டர் பி ஆர் அம்பேத்கரின் அஸ்தி கலசத்திற்கு பூஜை செய்து, பகவான் புத்தர், டாக்டர் அம்பேத்கர், திருமதி ரமாபாய் அம்பேத்கர் மற்றும் ராம்ஜி அம்பேத்கர் ஆகியோருக்கு மலர் தூவி மரியாதை செலுத்தினார்.
நிகழ்ச்சியில் பேசிய குடியரசுத் தலைவர், 1900-ம் ஆண்டு பாபாசாகேப் பள்ளியில் சேர்ந்த நவம்பர் 7-ம் தேதி மாணவர் தினமாக மகாராஷ்டிராவின் பள்ளிகளில் கொண்டாடப்படுகிறது என்றார். மகாராஷ்டிர அரசின் இந்த முயற்சியைப் பாராட்டிய அவர், பாபா சாகேப்புடன் தொடர்புடைய ஒவ்வொன்றும் கருணை மற்றும் சமத்துவச் சமுதாயத்தின் முக்கியத்துவத்தை உணர நம்மை ஊக்குவிக்கிறது என்று கூறினார்.
பாபா சாகேப் அம்பேத்கரின் அர்ப்பணிப்பு மற்றும் கல்விக்கு அவர் அளித்த முக்கியத்துவத்தை நினைவுகூரும் வகையில் நவம்பர் 7-ம் தேதியை நாடு முழுவதும் மாணவர் தினமாக கொண்டாடுவது குறித்து பரிசீலிக்கலாம் என்றார் அவர்.
அம்படவே கிராமத்திற்கு,உத்வேக மண் எனப் பொருள் படும் 'ஸ்பூர்த்தி-பூமி' என்று பெயர் சூட்டப்பட்டுள்ளதைக் குறிப்பிட்ட குடியரசுத் தலைவர், பாபாசாகேப் தனது வாழ்நாள் முழுவதும் முழு ஆற்றலுடன் பல்வேறு துறைகளில் பங்களித்ததால், அவரது மூதாதையர் கிராமத்தை 'ஸ்பூர்த்தி-பூமி' என்று அழைப்பது பொருத்தமானது என்று கூறினார்.
'ஸ்பூர்த்தி-பூமி' என்ற லட்சியத்தின்படி, பாபாசாகேப் எப்போதும் போற்றிக் கொண்டிருந்த நல்லிணக்கம், இரக்கம், சமத்துவம் போன்ற விழுமியங்களின் அடிப்படையில் ஒவ்வொரு கிராமத்திலும் ஒரு சமூக அமைப்பு இருக்க வேண்டும் என்று அவர் கூறினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1797918
அறிவியல் மற்றும் தொழில்நுட்பத்துறை
ஸ்டிப் 2020 பற்றிய உயர்மட்ட குழு கூட்டம்
புதிய அறிவியல் தொழில்நுட்பம் மற்றும் புதுமை கொள்கை 2020  பற்றி ஆலோசிப்பதற்காக இதற்கென அமைக்கப்பட்ட உயர்மட்ட குழு கூட்டம் 2020 நவம்பர் 26 அன்று நடைபெற்றது.
இந்திய அரசின் முதன்மை அறிவியல் ஆலோசகர் பேராசிரியர் கே விஜய் ராகவன் தலைமையில் காணொலி வாயிலாக நடைபெற்ற இந்தக் கூட்டத்திற்கு நிதி ஆயோக்கின் அறிவியல் உறுப்பினர் டாக்டர் வி கே சரஸ்வத், அறிவியல் மற்றும் தொழில்நுட்பத் துறையின் செயலாளர் பேராசிரியர் அசுதோஷ் ஷர்மா ஆகியோர் துணைத் தலைமை வகித்தார்கள். அறிவியல் மற்றும் அறிவியல் சார்ந்த அமைச்சகங்களின் செயலாளர்கள் இந்தக் கூட்டத்தில் கலந்து கொண்டனர்.
ஸ்டிப் 2020-இன் வரைவு அறிக்கை, கூட்டத்தில் முன்வைக்கப்பட்டது. அறிக்கையில் மேற்கொள்ள வேண்டிய மாற்றங்கள் குறித்து விவாதிக்கப்பட்டது.
அறிவியல் தொழில்நுட்பம் மற்றும் புதுமைக்கான இந்தியாவின் ஐந்தாவது தேசிய கொள்கையான ஸ்டிப் 2020, தற்சார்பு இந்தியாவை அடைவதற்கு ஓர் புதுப்பிக்கத்தக்க அறிவியல், தொழில்நுட்பம் மற்றும் புதுமை சூழலை ஏற்படுத்த இந்த கொள்கை உறுதி பூண்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1676703
------
(Visitor Counter : 119
நிதி அமைச்சகம்
வர்த்தகம் செய்வதை எளிதாக்கும் சீர்திருத்தங்களை மேலும் 4 மாநிலங்கள் செயல்படுத்தியுள்ளன; ரூ 5,034 கோடி கூடுதல் கடனுக்கு அனுமதி
அசாம், ஹரியானா, ஹிமாச்சலப் பிரதேசம் மற்றும் பஞ்சாப் ஆகிய நான்கு மாநிலங்கள், மத்திய நிதி அமைச்சகத்தின் செலவினங்கள் துறை பரிந்துரைத்த வர்த்தகம் செய்வதை எளிதாக்கும் சீர்திருத்தங்களை சிறப்பாக செயல்படுத்தியுள்ளன.
இதைத் தொடர்ந்து, ரூ 5,034 கோடி நிதியை வெளிப்புற சந்தைகளில் இருந்து திரட்டிக் கொள்வதற்கான தகுதியை இந்த நான்கு மாநிலங்கள் பெற்றுள்ளன.
வர்த்தகம் செய்வதை எளிதாக்கும் சீர்திருத்தங்களை இது வரை செயல்படுத்தியுள்ள மாநிலங்களின் எண்ணிக்கை 12 ஆக உயர்ந்துள்ளது.
ஆந்திரப் பிரதேசம், கர்நாடகா, கேரளா, மத்தியப் பிரதேசம், ஒடிசா, ராஜஸ்தான், தமிழ்நாடு மற்றும் தெலங்கானா ஆகிய மாநிலங்கள் இந்த சீர்திருத்தங்களை ஏற்கனவே நிறைவு செய்துள்ளன.
இதன் மூலம், ரூ 28,183 கோடி கூடுதல் கடன் அனுமதி இந்த 12 மாநிலங்களுக்கு வழங்கப்பட்டுள்ளது. இதில், தமிழ்நாட்டுக்கு ரூ 4,813-க்கான அனுமதி வழங்கப்பட்டுள்ளது.
இது வரை, பரிந்துரைத்த நான்கில் ஒரு சீர்திருத்தத்தையாவது 17 மாநிலங்கள் செயல்படுத்தியுள்ளன. இதில், 12 மாநிலங்கள் ஒரே நாடு, ஒரே ரேஷன் அட்டை சீர்திருத்தத்தையும், 12 மாநிலங்கள் வர்த்தகம் செய்வதை எளிதாக்குதல் சீர்திருத்தங்களையும், ஐந்து மாநிலங்கள் உள்ளாட்சி அமைப்புகள் சீர்திருத்தங்களையும், இரண்டு மாநிலங்கள் மின்சாரத் துறை சீர்திருத்தங்களையும் மேற்கொண்டுள்ளன.
இதன் மூலம், அம்மாநிலங்களுக்கு ரூ. 74,773 கோடி கூடுதல் கடன் பெறுவதற்கு அனுமதி வழங்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பை காணவும்:
https://pib.gov.in/PressReleseDetail.aspx?PRID=1695747
------
(Visitor Counter : 155
குடியரசுத் துணைத் தலைவர் செயலகம்
சங்கீத நாடக அகாடமி அம்ரித் விருதுகளை குடியரசு துணைத்தலைவர் வழங்கினார்
5000 ஆண்டுகளுக்கும் மேலான இந்தியாவின் பெருமைமிக்க கலாச்சார பாரம்பரியத்தை மேம்படுத்த வேண்டியதன் அவசியத்தை குடியரசு துணைத்தலைவர் திரு. ஜக்தீப் தன்கர் இன்று வலியுறுத்தினார். நமது கலாச்சார பாரம்பரியத்தை அங்கீகரிக்குமாறு ஊடகங்களுக்கு அழைப்பு விடுத்த அவர், நமது கலைஞர்களை கட்டமைக்கப்பட்ட முறையில் பாதுகாக்கவும், ஆதரிக்கவும், வளர்க்கவும் வேண்டியதன் அவசியத்தை வெளிப்படுத்தினார்.
புதுதில்லியில் உள்ள விஞ்ஞான் பவனில் இன்று சங்கீத நாடக அகாடமி அம்ரித் விருதுகளை வழங்கிய பின்னர் உரையாற்றிய குடியரசுத் துணைத்தலைவர், நாட்டின் கலாச்சார பாரம்பரியம் மற்றும் பெருமையை நிலைநிறுத்தும் தனிநபர்களை கௌரவிப்பதில் தனது மகிழ்ச்சியை வெளிப்படுத்தினார்.
இன்று விருது பெற்ற 75 வயதுக்கு மேற்பட்டவர்கள் மீது தனது ஆழ்ந்த அபிமானத்தை வெளிப்படுத்திய திரு தன்கர், இந்த புகழ்பெற்ற ஆளுமைகளின் சாதனைகளை அங்கீகரிப்பதில் உள்ள வரலாற்று ஏற்றத்தாழ்வை எடுத்துரைத்தார். சமீபத்திய ஆண்டுகளில் பத்ம விருதுகள் மூலம் அங்கீகரிக்கப்படாத பலரது பங்களிப்புகள் அங்கீகரிக்கப்பட்டிருப்பதைக் குறிப்பிட்ட அவர், அத்தகைய நபர்களுக்கு விருதுகள் பெருமளவிலான அங்கீகாரம் என்று குறிப்பிட்டார்.
மூத்த கலைஞர்களை நமது கலாச்சார பாரம்பரியத்தின் உண்மையான பாதுகாவலர்கள் மற்றும் சிற்பிகள் என்று விவரித்த திரு தன்கர், அவர்களின் விலைமதிப்பற்ற பங்களிப்புகள் நீண்ட காலத்திற்கு முன்பே அங்கீகரிக்கப்பட்டிருக்க வேண்டும் என்று கூறினார். ஜி-20 உச்சிமாநாட்டின் போது உலக அரங்கில் இந்தியக் கலாச்சாரத்தின் பிரகாசமான வெளிப்பாட்டைப் பாராட்டிய அவர், சரியான தலைமையுடன், 2047 ஆம் ஆண்டில் உலக அரங்கில் இந்தியா அதன் உச்சத்தை எட்டும் என்று நம்பிக்கை தெரிவித்தார்.
நீதிபதி அன்சாரியாவின் தீர்ப்பை மேற்கோள் காட்டிய அவர், ஒரு ராணுவ வீரருக்கும் ஒரு பேராசிரியருக்கும் இடையிலான உரையாடலை நினைவுகூர்ந்து, இன்று கௌரவிக்கப்பட்ட இந்த நபர்கள் நமது கலாச்சார பாரம்பரியத்தின் உண்மையான பாதுகாவலர்கள் என்பதை அடிக்கோடிட்டுக் காட்டினார்.
இந்நிகழ்ச்சியில் மத்திய சட்டம் மற்றும் நீதித்துறை அமைச்சர் அர்ஜூன் ராம் மேக்வால், வெளியுறவு மற்றும் கலாச்சாரத்துறை இணையமைச்சர் திருமதி மீனாட்சி லேகி, சங்கீத நாடக அகாடமியின் தலைவர் டாக்டர் சந்தியா ப்ரேச்சா, கலாச்சார அமைச்சகத்தின் மூத்த அதிகாரிகள், நாடு முழுவதிலுமிருந்து புகழ்பெற்ற கலைஞர்கள் மற்றும் பிற பிரமுகர்கள் கலந்து கொண்டனர்.
ரசாயனம் மற்றும் உரங்கள் அமைச்சகம்
சுகாதாரம் மற்றும் குடும்ப நல அமைச்சகத்தால் 11 பிப்ரவரி 2020 தேதியிட்டு அறிவிக்கை செய்யப்பட்டவாறு, 2020 ஏப்ரல் 1 ஆம் தேதியில் இருந்து மருந்துகள் என அறிவிக்கை செய்யப்பட்ட மருத்துவ சாதனங்கள், ரசாயன மருந்துகள்  ஆணை 2013-ன் வரம்புக்கு உள்பட்டவையாக இருக்கும்
ரசாயன மருந்துகள் , அழகுசாதனப் பொருள்கள் சட்டம் 1940 மற்றும் ரசாயன மருந்துகள் , அழகுசாதனப் பொருள்களுக்கான விதிகள் 1945இன் கீழ் ரசாயன மருந்துகள் என அறிவிக்கை செய்யப்பட்ட / ஒழுங்குபடுத்தப்பட்ட 24 வகையான மருத்துவ சாதனங்களை அரசு ஒழுங்குமுறைப்படுத்தி வருகிறது. இவற்றில், 4 மருத்துவ சாதனங்கள், அதாவது  இருதய ஸ்டென்ட்கள்  மருந்தை உமிழும் ஸ்டென்ட்கள்  ஆணுறைகள் மற்றும்  பெண்களின் கருப்பையில் பொருத்தும் கருத்தடை சாதனம்  ஆகியவை, அதிகபட்ச விலை நிர்ணயத்துக்கு உரிய மருத்துவ சாதனங்களாகப் பட்டியலிடப்பட்டுள்ளன. இந்த 4 மருத்துவ சாதனங்களும் விலைக் கட்டுப்பாட்டு விதிகளுக்குள் வருகின்றன. ரசாயன மருந்துகள் என்று அறிவிக்கை செய்யப்பட்ட / ஒழுங்குபடுத்தப்பட்ட பட்டியலிடப்படாத மீதி மருத்துவ சாதனங்களைப் பொருத்தவரை, டி.பி.சி.ஓ. 2013இன் பத்தி 20-ன் கீழ் அதிகபட்ச விலைகளை தேசிய மருந்து விலை நிர்ணய ஆணையம் கண்காணித்து வருகிறது. முந்தைய 12 மாதங்களில் இருந்ததைவிட 10 சதவீதத்துக்கும் அதிகமாக அவற்றின் விலைகளை உற்பத்தியாளர் / இறக்குமதியாளர் உயர்த்திவிடாமல் இருப்பது இதன் மூலம் உறுதி செய்யப்படுகிறது.
(Visitor Counter : 198